钦定古今图书集成/历象汇编/乾象典/第040卷 > 《采石月题蛾眉亭》陈孚
## 钦定古今图书集成/历象汇编/乾象典/第040卷 > 《采石月题蛾眉亭》陈孚

昔年李白身翻然，袖里明月飞上天。刚风吹度瑶圃
前，雪兔跳落千丈泉。白今已去八百年，明月犹向江
中圆。我行万里拥使旃，柳根偶系东归船。三生似结
明月缘，银光射牖窥我眠。夜深忽梦羽衣仙，神如碧
沼浮疏莲。脚踏赤鲸跨紫烟，问月何在摇玉鞭。耸身
忽灭云翩翩，觉来试鼓朱丝弦，起诵国风月出篇，开
“篷视月月满川，鱼龙吐浪声溅溅。”